钦定古今图书集成/理学汇编/字学典/第073卷 > 《赵希鹄洞天清录》 > 《绛帖》
## 钦定古今图书集成/理学汇编/字学典/第073卷 > 《赵希鹄洞天清录》 > 《绛帖》

《绛州法帖》二十卷，乃潘舜臣用《淳化帖》重模，而参入
别帖，然比今所见阁帖精神过之。舜臣事力单微，而
自能镌石，虽井阑阶砌，皆遍刻无馀，所以段数最多，
或长尺馀者。舜臣死，二子析而为二，长者负官钱，没
入十㢧于绛州。绛守重摹下十卷足之，幼者复重摹
上十卷，亦足成一部。于是绛州有公私二本。靖康兵
火，石并不存。金人百年之间，重摹至再。庆元间，予官
长沙，尝见旧宰执家有南渡初，亲自北方携得舜臣
元所刻《未分析时二十卷》，其家珍藏，非得千缗官陌不肯与人。乃北纸北墨，精神焕发，视金人所摹者天
渊矣。